Az EGT-Vegyesbizottság 6/94 határozata

(1994. március 8.)

az EGT-megállapodás származási szabályokról szóló 4. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel figyelembe kell venni azt a tényt, hogy Svájc nem vesz részt ebben a Megállapodásban, mivel az e Megállapodás Szerződő Felei és Svájc közötti preferenciális kereskedelmi liberalizáció jelenlegi mértékének fenntartása valamennyi fél közös gazdasági és közigazgatási érdeke, mivel az említett Megállapodás 4. jegyzőkönyvének egyes rendelkezéseit, mint a származás kritériumainak meghatározását, a területi elvet és a közvetlen szállítás elvét, valamint a vámvisszatérítés vagy vámmentesség tilalmára vonatkozó szabályokat ezért módosítani szükséges,

mivel a Harmonizált Áruleíró és Kódrendszer HR ex 3916-3921 vámtarifaszám alá tartozó műanyag félgyártmányokra és árucikkekre a homopolimerizációs addíció következtében alkalmazandó származási szabályok egyrészt a nem származó felhasznált anyagokra 50 %-os és a HR 39. árucsoportba tartozó nem származó felhasznált anyagokra 20 %-os határt, illetve vagylagosan a nem származó felhasznált anyagokra 25 %-os határt állapít meg; mivel ezek a szabályok nem teljesíthetőek néhány különleges, fémréteggel bevont műanyag fóliára; mivel a gyártásukhoz szükséges félkész termékek nem állnak rendelkezésre az EK-EFTA övezetben; mivel helyénvalónak tűnik a származási szabályok módosítása az említett termékek tekintetében annak érdekében, hogy engedélyezett legyen néhány különleges, nem származó műanyag fólia felhasználása;

mivel a 4. jegyzőkönyv II. függelékében szereplő, a HR 84. árucsoportra vonatkozó származási szabályoktól a nukleáris fűtőelemek tekintetében eltérést tartalmazó lábjegyzet csak 1993. december 31-ig volt érvényes; mivel a HR 8401 vámtarifaszám alatt szereplő, nem származó, a Szerződő Felek területén dúsított urániumból előállított nukleáris fűtőelemek még nem felelnek meg, és valószínűleg az előrelátható jövőben sem fognak megfelelni a HR 84. árucsoportra alkalmazandó alapvető származási szabályoknak; mivel a nukleáris fűtőelemekre vonatkozó szerződések hosszútávra, és jóval azt megelőzően köttetnek, hogy a beszerzések megkezdődnének, mivel ajánlatos e tekintetben a jogbiztonságról gondoskodni; mivel megfelelő megoldásnak tűnik az eltérés meghosszabbítása további öt évre;

mivel a származási szabályoknak a HR ex 2208 vámtarifaszám alá tartozó likőrök, a HR ex 2805 vámtarifaszám alá tartozó kevert fém ("Mischmetall") és a HR 4303 vámtarifaszám alá tartozó szőrmék esetében történő módosításáról a Szerződő Felek megállapodtak a Közösség és az EFTA-államok közötti szabadkereskedelmi megállapodások keretében, valamint az EFTA-államok egymás között; mivel a 4. jegyzőkönyv II. függelékét ennek megfelelően módosítani kell,

A KÖVETKEZŐKÉPPEN HATÁROZOTT:

1. cikk

A 4. jegyzőkönyv 4., 10., 13. és 15. cikke az e határozat I. mellékletében meghatározottak szerint módosul.

2. cikk

A 4. jegyzőkönyv II. függeléke az e határozat II. mellékletében meghatározottak szerint módosul.

3. cikk

Ez a határozat azon a napon lép hatályba, amikor a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

A határozat 1994. január 1-jétől alkalmazandó.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1994. március 8-án.

az EGT-Vegyesbizottság részéről

az elnök

N. van der Pas

--------------------------------------------------

I. MELLÉKLET

A 4. jegyzőkönyv a következőképpen módosul:

1. A 4. cikk a következő bekezdéssel egészül ki:

"(1a) Az 1. ponttól eltérve, az EGK-Svájc Szabadkereskedelmi Megállapodás 3. jegyzőkönyve vagy az Európai Szabadkereskedelmi Társulás létrehozásáról szóló egyezmény B. melléklete értelmében Svájcból származó anyagokat származó anyagoknak kell tekinteni.";

2. A 4. cikk (3) bekezdésének helyébe a következő szöveg lép:

"(3) Az (1), (1a) és (2) bekezdés alkalmazandó, kivéve amennyiben az 5. cikk másképpen rendelkezik.";

3. A 10. cikk helyébe a következő szöveg lép:

"10. cikk

Területi elv

(1) A II. címben a származó helyzet megszerzésével kapcsolatban meghatározott feltételeket az EGT-ben folyamatosan teljesíteni kell. Ebből a célból a származó helyzet megszerzése megszakítottnak tekintendő, ha azok a termékek, amelyeken az EGT-ben megmunkáláson vagy feldolgozáson mentek keresztül, elhagyják az EGT-t, függetlenül attól, hogy annak területén kívül végeznek-e további műveleteket a termékeken, kivéve amennyiben a 11. és 12. cikk másképpen rendelkezik.

(2) Az 1. ponttól eltérve a származó helyzet megszerzése nem tekintendő megszakítottnak, amennyiben az EGT származó terméket a Szerződő Felek egyikéből Svájcba exportálták, majd visszaszállították a Szerződő Felek egyikébe, feltéve, hogy a termékek Svájcban nem estek át olyan megmunkáláson vagy feldolgozáson, melyek meghaladják az 5. cikkben felsorolt nem elégséges műveleteket.";

4. A 13. cikk (1) bekezdésének helyébe a következő szöveg lép:

"(1) A megállapodásban előírt preferenciális elbánás csak olyan termékekre vonatkozik, amelyek megfelelnek e jegyzőkönyv előírásainak, és amelyet közvetlenül az EGT-n vagy Svájcon belül szállítanak. Az egyetlen szállítmányból álló termékeket azonban át lehet szállítani az EGT-től vagy Svájctól különböző területeken, szükség esetén az ilyen területeken történő átrakodással vagy ideiglenes raktározással, feltéve, hogy az áruk az áthaladás vagy a raktározás országa vámhatóságainak felügyelete alatt maradnak, és nem esnek át semmilyen műveleten a kirakodáson, újra berakodáson vagy a jó állapotban történő megőrzést célzó bármilyen más műveleten kívül.";

5. A 15. cikk (1) bekezdésének helyébe a következő szöveg lép:

"(1) Az e jegyzőkönyv értelmében EGT-ből származó termékek előállítása során felhasznált, olyan nem származó, vagy az EGK-Svájc szabadkereskedelmi megállapodás vagy az Európai Szabadkereskedelmi Társulás létrehozásáról szóló egyezmény értelmében Svájcból származó anyagok, amelyekre származási igazolást állítottak ki vagy adtak ki az V. cím rendelkezéseinek megfelelően, egyik Szerződő Fél területén sem részesülhetnek bármilyen vámvisszatérítésben vagy vámmentességben."

--------------------------------------------------

II. MELLÉKLET

"A II. függelékben a következő vámtarifaszámok alá tartozó szövegek a következőképpen módosulnak:

HR-vámtarifaszám | Árumegnevezés | A nem származó anyagokon végzett olyan megmunkálás vagy feldolgozás, amely a származó helyzetet megalapozza | |

(1) | (2) | (3) vagy (4) | |

ex 2208 | Nem denaturált etil-alkohol, kevesebb mint 80 térfogatszázalék alkoholtartalommal; szesz, likőr és más szeszes ital | | |

- Ouzo | Előállítás: a 2207 vagy 2208 kivételével bármely vámtarifaszám alá tartozó anyagból,ésamelynek során minden felhasznált szőlőnek és szőlőszármazéknak teljes egészében létrejöttnek vagy előállítottnak kell lennie | |

- Likőr és más szeszesital, szacharóz, invertcukor, tojás vagy tojássárga hozzáadásával | Előállítás: amelynek során valamennyi felhasznált anyag a terméktől eltérő vámtarifaszám alá tartozik. Azonban rizspálinka legfeljebb 5 térfogatszázalékban felhasználható,ésminden felhasznált szőlőnek és szőlőszármazéknak teljes egészében létrejöttnek vagy előállítottnak kell lennie | |

- Más | Előállítás: a 2207 vagy 2208 kivételével bármely vámtarifaszám alá tartozó anyagból,ésamelynek során minden felhasznált szőlőnek és szőlőszármazéknak teljes egészében létrejöttnek vagy előállítottnak kell lennie,vagyha minden más felhasznált anyag már származó, a rizspálinka legfeljebb 5 térfogatszázalékban felhasználható | |

ex 28. árucsoport | Szervetlen vegyi anyagok, szervetlen vagy szerves vegyületek nemesfémből, ritkaföldfémből, radioaktív elemekből vagy izotópokból; kivéve az ex2805, az ex2811, az ex2833 és az ex2840 vámtarifaszám alá tartozókat, amelyekre az alább meghatározott szabályok vonatkoznak | Előállítás, amelynek során valamennyi felhasznált anyag a terméktől eltérő vámtarifaszám alá tartozik. A termékével megegyező vámtarifaszám alá tartozó anyagok azonban felhasználhatók, ha összértékük nem haladja meg a termék gyártelepi árának 20 %-át | Előállítás, amelynek során a felhasznált anyagok összértéke nem haladja meg a termék gyártelepi árának 40 %-át |

ex 2805 | Kevert fém ("Mischmetall") | Előállítás elektrolízissel vagy hőkezeléssel, amelynek során a felhasznált anyagok összértéke nem haladja meg a termék gyártelepi árának 50 %-át | |

ex3916-3921 | Műanyag félgyártmányok és árucikkek; kivéve az ex3916, ex3917, ex3920 és ex3921 vámtarifaszám alá tartozókat, amelyekre az alább meghatározott szabályok vonatkoznak: | | |

- Sík termékek, a felületi megmunkáláson túlmenően megmunkálva vagy a téglalaptól vagy négyzettől eltérő alakra vágva; más termékek, a felületi megmunkáláson túlmenően megmunkálva | Előállítás, amelynek során a 39. árucsoportba tartozó felhasznált anyagok összértéke nem haladja meg a termék gyártelepi árának 50 %-át | Előállítás, amelynek során a felhasznált anyagok összértéke nem haladja meg a termék gyártelepi árának 25 %-át |

- Más | | |

- - Addíciós homopolimerizációs termékek | Előállítás, amelynek során: a felhasznált anyagok összértéke nem haladja meg a termék gyártelepi árának 50 %-át;a 39. árucsoportba tartozó felhasznált anyagok összértéke nem haladja meg a termék gyártelepi árának 20 %-át | Előállítás, amelynek során a felhasznált anyagok összértéke nem haladja meg a termék gyártelepi árának 25 %-át |

- - Más | Előállítás, amelynek során a 39. árucsoportba tartozó felhasznált anyagok összértéke nem haladja meg a termék gyártelepi árának 20 %-át | Előállítás, amelynek során a felhasznált anyagok összértéke nem haladja meg a termék gyártelepi árának 25 %-át |

ex3916 és ex3917 | Profil és cső | Előállítás, amelynek során: a felhasznált anyagok értéke nem haladja meg a termék gyártelepi árának 50 %-át;a termékkel azonos vámtarifaszám alá tartozó anyagok összértéke nem haladja meg a termék gyártelepi árának 20 %-át | Előállítás, amelynek során a felhasznált anyagok összértéke nem haladja meg a termék gyártelepi árának 25 %-át |

ex 3920 | Ionomer lap vagy film | Előállítás hőre lágyuló parciális sóból, amely fémionokkal, főleg cink- és nátriumionokkal részben semlegesített etilén és metakrilsav kopolimere | Előállítás, amelynek során a felhasznált anyagok összértéke nem haladja meg a termék gyártelepi árának 25 %-át |

ex 3921 | Fémezett műanyag fólia | Előállítás kevesebb mint 23 mikron vastagságú víztiszta poliészter fóliából | Előállítás, amelynek során a felhasznált anyagok összértéke nem haladja meg a termék gyártelepi árának 25 %-át |

4303 | Ruházati cikk, ruházati tartozék és más szőrmeáru | Előállítás a 4302 vámtarifaszám alá tartozó össze nem állított, cserzett vagy kikészített szőrméből | |

ex 8401 | Nukleáris fűtőanyagelem | Előállítás, amelynek során valamennyi felhasznált anyag a terméktől eltérő vámtarifaszám alá tartozik | Előállítás, amelynek során a felhasznált anyagok összértéke nem haladja meg a termék gyártelepi árának 30 %-át |

[1] "Az egyrészről a "3901"-"3906" vámtarifaszám, másrészről a "3907"-"3911" vámtarifaszám alá sorolt anyagokból álló termékek esetében ez a korlátozás csak az anyagok azon csoportjára vonatkozik, amelyik nagyobb tömegben van jelen a termékben.

[2] "A következő fóliákat kell víztisztának tekinteni: fóliák, amelyeknek optikai fénytompítása - az ASTM-D 1003-16 szerint Gardner Hazeméterrel (azaz Hazefaktor) mérve - kevesebb mint 2 %.

[3] "1994. október 31-ig a 4302 vámtarifaszám alá tartozó, összeállított suzluki-, szürkemókus-, hörcsög-, burunduk-, pecsaniki-, pami-, kínai bárány- és kínai kecskebőr használható

[4] "Ezt a szabályt 1998. december 31-ig kell alkalmazni."

--------------------------------------------------

Együttes Nyilatkozat az EGT-megállapodás hatálybalépését követően a származási szabályokról

A. Az EGT-ből származónak kell tekinteni az olyan árukat, amelyeket az EGT-megállapodás hatálybalépését megelőzően exportáltak az egyik Szerződő Fél területéről egy másik területére az EFTA-egyezmény vagy a Közösség és Ausztria, Finnország, Izland, Norvégia vagy Svédország közötti megfelelő kétoldalú szabadkereskedelmi megállapodás alapján. Ez nem alkalmazandó azokra az árukra, amelyekre árkompenzációs intézkedéseket alkalmaztak a Közösség és az egyes EFTA-államok közötti szabadkereskedelmi megállapodások 2. jegyzőkönyvével és az EFTA-egyezmény D. mellékletével összhangban.

B. Az EGT-megállapodás 4. jegyzőkönyve V. és VI. címének rendelkezései alkalmazandóak azokra a származási igazolásokra, amelyeket e jegyzőkönyv keretében bocsátottak ki, és amelyek az EGT-ből származásra való utaláson kívül az EGK-Svájc szabadkereskedelmi megállapodás 3. jegyzőkönyve vagy az EFTA-egyezmény B. melléklete értelmében közösségi, osztrák, finn, norvég vagy svéd származásra való utalást is tartalmaz.

C. A Közösség és Ausztria, Finnország, Izland, Norvégia és Svédország közötti szabadkereskedelmi megállapodások 3. jegyzőkönyvének alkalmazására vonatkozó, nem közzétett döntések megfelelően alkalmazandóak az EGT-megállapodás 4. jegyzőkönyvére.

D. Mivel Svájc nem vesz részt az EGT-ben, meg kell jegyezni, hogy a Közösség és az EFTA-államok közötti szabadkereskedelmi megállapodás 3. jegyzőkönyvének V. és VI. címe, valamint az EFTA-egyezmény B. mellékletének V. és VI. címe továbbra is alkalmazandó az e megállapodások értelmében Svájcból származó termékekre.

E. Ezt az együttes nyilatkozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében a 4. jegyzőkönyvre vonatkozó határozattal együtt közzé kell tenni.

--------------------------------------------------